钦定古今图书集成/历象汇编/乾象典/第012卷 > 《管中窥天赋》唐·张仲素
## 钦定古今图书集成/历象汇编/乾象典/第012卷 > 《管中窥天赋》唐·张仲素

“管为物兮虚，受天为体兮据。安能因径寸之丙将，穷
转毂之端。”用当其无，苍苍之色何尽；微而不大，恢恢
之状则难。故虽无私以居上，信可因物而仰观。于是
正瞻视，品清澄。察九垠之际，极一目之能。髣髴其形，
难识翼摩之鹄；依稀其状，犹如背负之鹏。或因夫窥
牖是见，且异夫置阶而升。风怠八方，烟消四极。默淳
淳之灵向，湛悠悠之神域。乃执轻管，丽，则遥睇罔
𠎝，审窥不忒。虚其内，虽高明之可分；小其形，胡广大
之能测？故使盖影多掩，笠形半匿，月既满而犹亏，日
将中而如昃。掌握之内，安得容其九重；咫尺之中，岂
能尽其五色。且管之为质也秉直，天之为体也含虚，
天执虚而秉阳垂象，管抱直而利有用无。信大小之
有异，亦遐迩以斯殊。窥临既加，徒云其至矣。贞观必
得，信安可测。夫若然，则固知事不可以近图远，物不
可以小谋大，小谋大则立而致尤，近图远则坐而贾
害。故方朔言也，明俟时之难；庄周著之，表游方之外。
客有勤学孜孜，忧心悄悄，服仁义而罔舍，守翰墨而
自矫，将搦管而是窥，愿天上之不遗微眇。